### | | | | --- | --- | | | | | --- | | **Teknik- og Miljøudvalget** 13. juni 2019 Sagsnr. 710-2019-1364 Dok.nr. 710-2019-116851 Sagsbehandler DPSVE | | 32.                 1. Budgetopfølgning 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, Høring, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 1.
budgetopfølgning 2019 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter og indtægter i forhold til budgettet.

I budgetopfølgningerne er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

I 1. budgetopfølgning 2019 foreslås tillægsbevillinger til
driftsbudgettet på i alt 3,7 mio. kr.

På handicap- og psykiatriområdet er der forventede
merudgifter på i alt 9 mio. kr. De stigende udgifter skyldes primært flere
yngre borgere med behov for et botilbud. På baggrund af det forventede
merforbrug har Social og Sundhed udarbejdet en handlingsplan med initiativer,
der kan bidrage til at finansiere merudgifterne. Handlingsplanen indeholder
initiativer, der er iværksat administrativt samt initiativer, der kræver
politisk stillingtagen. Initiativerne fremgår af vedlagte bilag.

I 2019 har de administrative tiltag på handicap- og
psykiatriområdet en begrænset effekt på 150.000 kr. Der søges derfor en
tillægsbevilling på 8,850 mio. kr. i 2019.

Forvaltningen indstiller en række tiltag, som kan være med
til at finansiere det forventede merforbrug på handicap- og psykiatriområdet.
Tiltagene har (sammen med de administrative tiltag) en effekt på 6,4 mio. kr.
fra 2020 og frem. De initiativer, Byrådet beslutter, indarbejdes i det tekniske
budget for 2020-2023. Herudover vil der til budgetlægningen for 2020-23 blive
udarbejdet et udvidelsesforslag til håndtering af det resterende budgetpres.

I budgetopfølgningen foreslås det, at budgettet på Arbejdsmarkedsudvalgets
område reduceres med i alt 6,6 mio. kr. Mindreudgifterne vedrører en række
forskellige ydelser og indsatser inden for arbejdsmarkedsområdet.

Den faktiske befolkningsudvikling i [adresse] er
lavere end forventet i den befolkningsprognose, der lå til grund for budget
2019-22. På de områder, hvor budgetterne demografireguleres, reduceres
budgetterne således med i alt 2,5 mio. kr. som følge af færre borgere end
forventet.

På indtægtssiden gives en tillægsbevilling til øgede indtægter
i 2019 på i alt netto 4,1 mio. kr. vedr. tilskud fra staten. I 2020 udgør de
yderligere indtægter 7,3 mio. kr. Fra 2021 bortfalder de ekstraordinære
indtægter.

I budgetopfølgningen indgår også nogle budgetområder, som
er under observation i forhold til budgetoverholdelse. Der søges ikke
tillægsbevilling til observationsområderne på nuværende tidspunkt, da der er
tale om budgetområder, hvor der fortsat kan ske væsentlige ændringer i
forbruget. Job og Økonomi vurderer, at der på observationsområderne foreløbigt
er merudgifter på i alt 100.000 kr. Heraf udgør de forventede mindreudgifter
til serviceudgifter 2,1 mio. kr., mens der forventes merudgifter på øvrige
områder på 2,2 mio. kr.

*Serviceudgifter*

I forhold til det vedtagne budget 2019 er budgettet til
serviceudgifter indtil nu forøget med 2,6 mio. kr. som følge af tidligere
byrådsbeslutninger.

På observationsområderne, hvor der ikke søges
tillægsbevilling i 1. budgetopfølgning, er der forventede mindreudgifter til
service på 2,1 mio. kr. jf. ovenstående.

I 1. budgetopfølgning 2019 foreslås tillægsbevillinger på i
alt 8,3 mio. kr. til serviceudgifter.

På de områder, hvor der overføres overskud og underskud
mellem årene, forventer institutionslederne at anvende i alt 23,1 mio. kr. af
de overførte overskud fra tidligere år. I 2019 er der afsat en budgetramme på
19 mio. kr., så institutionerne har mulighed for at anvende opsparede overskud.
Institutionernes forbrug af opsparede midler påvirker dermed Favrskov Kommunes
samlede serviceudgifter med forventede merudgifter på 4,1 mio. kr. i forhold
til budgettet.

Det samlede forventede merforbrug på serviceudgifterne kan
på baggrund af ovenstående opgøres til 12,9 mio. kr. i 2019.

Som følge af ændrede skøn for udviklingen i lønninger og
priser forventes den nationale serviceramme nedsat. For Favrskov Kommune
medfører det en reduktion af servicerammen på ca. 2,1 mio. kr.

Det forventede merforbrug 2019 i forhold til den
korrigerede serviceramme udgør således 15,0 mio. kr.

|  |  |
| --- | --- |
| **Vurdering af serviceudgifter i 2019** | **Mio. kr.** |
| Afgivne tillægsbevillinger i 2019 (inden 1. budgetopfølgning) | 2,6 |
| Forventet mindreforbrug på observationsområder | -2,1 |
| Forslag til forøgelse af budgettet til serviceudgifter i 1. budgetopfølgning 2019 | 8,3 |
| Forventet merforbrug af opsparede midler (decentraliseringsaftaler mv.) i forhold til den budgetterede ramme | 4,1 |
| **Forventet merforbrug på serviceudgifter i alt** | **12,9** |
| Forventet nedjustering af servicerammen | -2,1 |
| **Forventet merforbrug på serviceudgifter i forhold til korrigeret serviceramme** | **15,0** |

Hvis kommunerne samlet set overskrider servicerammen,
nedsættes kommunernes bloktilskud (sanktion). Den samlede sanktion fordeles med
en individuel straf til kommuner, der overskrider servicerammen på 60 % og en
kollektiv straf til alle kommuner på 40 %.

*Anlæg*

I forbindelse
med 1. budgetopfølgning har administrationen vurderet det forventede forbrug på
anlægsprojekter i 2019.

Det oprindelige
anlægsbudget for 2019 udgør 117,0 mio. kr. på det skattefinansierede område
ekskl. jordforsyningen. Der er overført rådighedsbeløb på i alt 110,3 mio. kr.
fra tidligere år. Hertil kommer, at der er givet en enkelt tillægsbevilling til
rådighedsbeløb i løbet af 2019. Det samlede korrigerede anlægsbudget i 2019 på
det skattefinansierede område (eksklusiv jordforsyning og ældreboliger) udgør
ca. 228,1 mio. kr.

Medio maj 2019
er der bogført udgifter for ca. 30 mio. kr. Der forventes et forbrug i

2019 på
anlægsprojekterne på det skattefinansierede område på ca. 158 mio. kr. Såfremt
det forventede forbrug realiseres, vil der være et merforbrug på
anlægsprojekterne på 41 mio. kr.

**INDDRAGELSE**

De initiativer, der foreslås for
at reducere budgetpresset på handicap- og psykiatriområdet, sendes i høring hos
Handicaprådet og Ældrerådet i forbindelse med udsendelse af dagsordenen til [adresse]
og Sundhedsudvalgets møde 6. juni 2019. Høringssvarene kan således indgå i
Økonomiudvalgets behandling af budgetopfølgningen 18. juni 2019.

**ØKONOMI**

De bevillingsmæssige konsekvenser på driften (eksklusiv
budgetneutrale omplaceringer) fremgår af nedenstående tabel.

|  |  |  |  |
| --- | --- | --- | --- |
| **Udvalg (1.000 kr.)** | **2019** | **2020** | **2021-23** |
| Økonomiudvalget | -2.553 | -7.296 | 0 |
| Teknik- og Miljøudvalget | 0 | 0 | 0 |
| Børne- og Skoleudvalget | -832 | 0 | 0 |
| Social- og Sundhedsudvalget | 9.545 | 0 | 0 |
| Arbejdsmarkedsudvalget | -6.550 | 0 | 0 |
| Kultur- og Fritidsudvalget | 0 | 0 | 0 |
| Planudvalget | 0 | 0 | 0 |
| **I alt** | **-390** | **-7.296** | **0** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1.
At der inden for Økonomiudvalgets område gives en samlet
tillægsbevilling på -2.553.000 kr., som tilføres kassebeholdningen.

2.
At der inden for Børne- og Skoleudvalgets område gives en samlet
tillægsbevilling på -832.000 kr., som tilføres kassebeholdningen.

3.
At der inden for Social- og Sundhedsudvalgets område gives en samlet
tillægsbevilling på 9.545.000 kr., som finansieres af kassebeholdningen.

4.
At der inden for Arbejdsmarkedsudvalgets område gives en samlet
tillægsbevilling på -6.550.000 kr., som tilføres kassebeholdningen.

5.
At budgetomplaceringerne godkendes.

6.
At politikområdeændringerne godkendes.

7.
At der godkendes et tillæg til rådighedsbeløb med tilhørende
anlægsbevilling på 660.000 kr. til salg af erhvervsgrunde.

8.
At der godkendes en reduktion af rådighedsbeløb og anlægsbevilling på
90.000 kr. vedrørende salg af boliggrunde.

9.
At der godkendes en anlægsbevilling på 160.000 kr. til ’Mobildækning i
Favrskov Kommune’ finansieret af det afsatte rådighedsbeløb.

Direktøren for Social og
Sundhed indstiller til Byrådet:

10.  At
forslagene 3-7 og 9-16 i notatet ’Genopretning af økonomien på handicap- og
psykiatriområdet’ godkendes.

**BESLUTNING**

**Bilag**

|  |  |
| --- | --- |
| 1. budgetopfølgning 2019 - notat | 710-2019-95773 |
| Genopretning af økonomien på handicap- og psykiatriområdet | 710-2019-103027 |